
Katarina Ivanišin
Između tragova

koje će se održati u četvrtak, 17. 9. 2026. u 20 sati u Kneževoj palači u Zadru
 
Umjetnica Katarina Ivanišin kroz motive prirode u monumentalnim slikarskim formatima istražuje procese, međuodnose i međuutjecaje vanjskog i unutarnjeg svijeta te napetosti i neizvjesnosti koje iz njih proizlaze. Umjetnički postupak postaje i autorefleksivno propitivanje vlastite pozicije i širi odraz zbivanja u svom vremenu i okruženju. Prirodi pristupa metodama znanstvenice, a spoznato artikulira jezikom umjetnosti koji omogućuje višeslojna čitanja. Utjecati se prirodi radi pronalaženja sebe u doba rastućeg broja prirodnih i ljudskim djelovanjem proizvedenih katastrofa te alarmantnih predviđanja budućnosti, znači utjecati se Prirodi, njenoj ontološkoj postavci, beskrajnoj i bezvremenskoj. Priroda je kod Katarine Ivanišin više od motiva, ona je medij samospoznaje. 

Katarina Ivanišin (Dubrovnik, 1975.) diplomirala je slikarstvo na City and Guilds of London Art School 1998. te magistrirala na Royal College of Art u Londonu 2000., nakon čega djeluje kao samostalna umjetnica. Od 2000. do 2008. živjela je i radila u Londonu, gdje je predavala slikarstvo na City and Guilds of London Art School. Po povratku u Hrvatsku radila je kao muzejska pedagoginja u muzejima u Dubrovniku i Zagrebu. Dobitnica je prve nagrade T-HT nagrada@msu.hr Muzeja suvremene umjetnosti (2015.) i Priznanja 24. slavonskog biennala (2014.). Slike joj se  nalaze u zbirkama Muzeja suvremene umjetnosti u Zagrebu, Umjetničke galerije Dubrovnik, Galerije umjetnina u Splitu, British Government Art Collection u Londonu te drugim javnim i privatnim zbirkama.

Izložba ostaje otvorena do 7. listopada 2026. 
